Tiltale for forsøg på manddrab. Påstand om udvisning, om konfiskation og om erstatning.
Ret: Retten på Frederiksberg (1. instans)
Faggruppe: Straffesag — Nævningesag
Sagsemner: Forurettede og vidner;
Liv og legeme;
Strafferetlige sanktioner og andre foranstaltninger;

/

Retten på Frederiksberg

Udskrift af dombogen

D O M

afsagt den 15. marts 2019

Rettens nr. 3723/2018
Politiets nr. 0100-73112-00062-17

Anklagemyndigheden
mod
Tiltalte 1
CPR nr. 1,

Der har medvirket nævninge ved behandlingen af denne sag.

Anklageskrift af 23. marts 2018 er modtaget den 26. marts 2018, revideret
anklageskrift af 24. maj 2018 er modtaget den 25. maj 2018, og tillægankla-
geskrift af 25. oktober 2018 er modtaget den 29. oktober 2018.

Tiltalte 1 er sammen med 14 medtiltalte tiltalt for

1.

forsøg på manddrab efter straffelovens § 237, jf. § 21, jf. § 81a, stk. 2, jf.
stk. 1, samt trusler efter straffelovens § 266, jf. § 81 a, stk. 1,
ved den 23. oktober 2017 ca. kl. 17.50 på Hothers Plads nr. 10-16 i Køben-
havn i forening og efter fælles forudgående planlægning, aftale og fælles for-
ståelse, i forening med pt. ukendte medgerningsmænd, under særdeles skær-
pende omstændigheder og som medlemmer af bandegrupperingen "Loyal to
Familia", at have forsøgt at overfalde og dræbe ledende medlemmer af ban-
degrupperingen "Brothas", idet de i forening og under kortegekørsel indfandt
sig ved Hothers Plads i tre biler, hvor medtiltalte Tiltalte 2 var chauffør i en
Mercedes med Reg. nr. 1, medtiltalte Tiltalte 3 i en Hyundai med Reg. nr. 2 og
medtiltalte Tiltalte 4 i en Mercedes med Reg. nr. 3, som de vendte rundt og
afventede i, mens de 12 øvrige tiltalte, maskerede og bevæb-nede med knive
og slagvåben, steg ud af bilerne og løb ind i Mjølnerparken, hvor de for at
dræbe disse, målrettet løb efter Forurettede 1, Forurettede 2, Forurettede 3,
Forurettede 4 samt Forurettede 5, der stod samlet på stedet, hvilket
forehavende dog mislykkedes, idet gruppen løb væk fra de til-talte, ligesom de
tiltaltes indløb i området, maskerede og bevæbnede, under en verserende
bandekonflikt, for de tilstedeværende i området var egnet til at fremkalde en
frygt for tilstedeværendes liv eller helbred, hvorefter de tiltalte returnerede til
de 3 biler, der i kortegekørsel kørte videre mod Tagensvej, alt hvilket havde
baggrund i eller var egnet til at fremkalde en konflikt mellem

Std 75274



/

side 2

grupper af personer, hvor der som led i konflikten anvendes skydevåben.

2.

forsøg på manddrab efter straffelovens § 237, jf. § 21, jf. § 81 a, stk. 2, jf.
stk. 1,
ved den 23. oktober 2017 umiddelbart efter det i forhold 1 hændte, ud for
Tagensvej 185 i København, i forening og efter fælles forudgående planlæg-
ning, aftale eller fælles forståelse, i forening med pt. ukendte medgernings-
mænd, under særdeles skærpende omstændigheder og som medlemmer af
bandegrupperingen "Loyal To Familia", at have forsøgt at dræbe Forurettede 6,
idet de i forening umiddelbart efter det i forhold 1 passerede og under
kortegekørsel i de tre biler, opsøgte og tog kontakt til Forurettede 6, hvoref-ter
de to af bilerne, Reg. nr. 1 og Reg. nr. 4, kørte ind til siden, mens den tredje bil,
Reg. nr. 3, kørte nogle meter videre og afventede, hvo-refter 8-10 af de tiltalte
fra de to biler, Reg. nr. 1 og Reg. nr. 4, steg ud maskerede og bevæbnede med
knive og slagvåben, og med adskillige slag, spark og adskillige knivstik
overfaldt Forurettede 6, idet de stak ham med blandt andet kniv flere gange i
ryggen samt mindst 1 gang i hovedet, hvorved Forurettede 6 blandt andet
påførtes mindst 9 stiksår i ryggen, 1 læsion i hovedet samt en punkteret lunge,
alt hvorved han kom i overhængende livsfare, hvo-refter de tre biler i samlet
kortege bortkørte fra stedet i høj fart, alt hvilket havde baggrund i eller var
egnet til at fremkalde en konflikt mellem grupper af personer, hvor der som led
i konflikten anvendes skydevåben.

Påstande

Tiltalte 1 har nægtet sig skyldig.

Anklagemyndigheden har under hovedforhandlingen, inden afsigelse af skyld-
kendelse, opgivet påtalen mod Tiltalte 1.

Rettens begrundelse og afgørelse

Da anklagemyndigheden inden, der er afsagt kendelse om skyldsspørgsmålet,
og efter at hovedforhandlingen er begyndt, har opgivet forfølgningen, frifin-
des Tiltalte 1, jf. retsplejelovens § 728 og § 883, stk. 2, nr. 2.

Thi kendes for ret:

Tiltalte 1 frifindes.

Statskassen betaler de af sagens omkostninger, der vedrører Tiltalte 1.

Dommer 1 Dommer 2 Dommer 3



/

side 3

side 3




/